洪嘉豪認老 唔知郭柏妍有冇嚟未睇騷
2024年04月17日 19:02
東網電視
更多新聞短片
歌手洪嘉豪今日(17日)出席活動,剛完成兩場紅館演唱會的他自言元氣大傷,完騷後更只休息2天便要繼續開工,精神還未恢復:「完咗騷之後,我以為會鬆一口氣,喺慶功嘅時候會狂食,點知最後我只喺靜靜咁坐喺度食嘢,感覺不再年輕。」又言當時經理人有問自己需不需要放假,但自己卻自以為是拒絕了。
洪嘉豪笑言完成演唱會後回復正常食量,不過還是想繼續保持自己的「纖腰」,不想放棄自己的身形,透露演唱會前有約56公斤。問到演唱會有沒有邀請到郭柏妍到場觀賞?洪嘉豪稱不知道對方有沒有來:「我之前有睇佢啲訪問片,都知道佢好內疚自責,我都有透過社交平台叫佢唔使覺得抱歉,不過佢都喺覺得唔好意思。」
首次踏上紅館開騷的洪嘉豪表示第一場演出未如理想,自覺在台上呼吸不順暢,於是在第二日開騷便請教有紅館演出經驗的張敬軒,指張敬軒教他一定要學會調節自己的呼吸,不能跟着身邊的工作人員着急:「佢畀完呢招我,第二場騷即刻用呢個方法,果然好有用,我嘅呼吸真喺好咗好多(點報答張敬軒?)惟有好好上佢送畀我嘅課堂。」
講到張敬軒贈咪給洪嘉豪,洪嘉豪指自己原本有一支白色咪,但豈料唱完四首歌後,白色咪就出事了,問到會否想回贈一支咪給張敬軒?洪嘉豪說:「暫時未,因為呢幾日都好忙,我同佢喺在心中。」